ՀՀ Արագածոտնի մարզպետարանի աշխատակազմի տեղեկատվության և հասարակայնության հետ կապերի բաժնի հաշվետվությունը 2011 թ. կատարած աշխատանքների մասին

2010 թվականի ընթացքում մարզպետի, մարզպետարանի այլ պաշտոնատար անձանց, կառուցվածքային ստորաբաժանումների գործունեության մասին պատրաստվել են մամլո հաղորդագրություններ, տեղեկատվական տեղեկանքներ և հաշվետվություններ, որոնք ներկայացվել են ՀՀ կառավարություն, տարբեր նախարարություններ, պետական ու հասարակական միավորումներ, կազմակերպություններ:

 Պետական կառավարման կառույցների, նախարարությունների հետ համագործակցությունը բաժինն իրականացրել է համապատասխան տեղեկատվության և հասարակայնության հետ կապերի վարչությունների, մամլո ծառայությունների միջոցով:

 ՀՀ տարածքային կառավարման նախարարության հասարակայնության հետ կապերի վարչության պահանջով պարբերաբար տեղեկատվություն է ներկայացվել մարզում իրականացվող ծրագրերի` կապիտալ շինարարության, ճանապարհաշինության, կրթության, մշակույթի, համայնքային ծառայության և այլ ոլորտների վերաբերյալ: Մարզի մասին անհրաժեշտ տեղեկատվություն է ներկայացվել նաև հանրապետության բարձրաստիճան պաշտոնյաների` մարզի տարբեր տարածաշրջաններ կատարած այցելությունների ժամանակ:

 Լուսաբանվել են քաղաքաշինության, ճանապարհաշինության, կրթության, առողջապահության, համայնքային ծառայության ոլորտներում իրականացվող աշխատանքները, հոբելյանական տոնակատարություններին, հանդիսություններին նվիրված միջոցառումները: Օպերատիվ լրատվություն է ապահովվել մարզպետի, մարզպետի տեղակալների, աշխատակազմի ղեկավարի մոտ և վարչություններում տեղի ունեցած խորհրդակցությունների, քաղաքացիների ընդունելությունների վերաբերյալ, ապահովվել է դրանց լուսաբանումը մամուլում:

 Ընդհանուր առմամբ, տպագրության են պատրաստվել շուրջ 120 լուր, վերլուծական հոդվածներ, հարցազրույցներ: Դրանք տպագրվել են հանրապետական և մարզային զանգվածային լրատվամիջոցներում, տեղադրվել են մարզպետարանի ինտերնետային էջում: Համագործակցություն է եղել նաև հանրային հեռուստատեսության տարբեր ծրագրերի հետ: Լույս են տեսել հետեւյալ թերթերը` ՙՙԿանթեղն Արագածի՚՚-24, ՙՙԱրագած աշխարհ՚՚-14, ՙՙԹալին աշխարհ՚՚-15 համար:

Պատրաստվել են պարտադիր հրապարակման ենթակա նյութերը, որոնց մեջ ընդգրկվել են մարզպետարանի հաստիքացուցակը և պաշտոնատար անձանց տվյալները, հեռախոսահամարները, աշխատանքի ընդունման կարգը և թափուր աշխատատեղերը, բյուջեն, գրավոր հարցումների ձևերը, քաղաքացիների ընդունելության կարգը և այլն:

 Արագածոտնի մարզխորհրդի նիստերը լուսաբանվել են ՀՀ տարածքային կառավարման նախարարության կողմից կազմված մեթոդաբանության համաձայն: Նիստերի օրակարգի և կայացման, մասին տեղեկատվությունը սահմանված կարգի համաձայն ներկայացվել է ՀՀ տարածքային կառավարման նախարարություն, տեղադրվել է ինտերնետային կայքում, փակցվել մարզպետարանի Տեղեկատվական տախտակում: Այդ մասին ժամանակին իրազեկվել են մարզային, հանրապետական լրատվամիջոցները:

ՀՀ տարածքային կառավարման նախարարության և ՙՙԽոսքի ազատության կենտրոն՚՚ հասարակական կազմակերպության ծրագրի շրջանակում ստեղծվել է մարզպետարանի նոր ` Aragatsotn.gov.am կայքը: Այստեղ տեղադրված են մարզպետարանի աշխատանքային ծրագիրը, մարզպետի և մարզպետարանի կառուցվածքային ստորաբաժանումների եռամսյակային, կիսամյակային և տարեկան հաշվետվությունները: Առանձին բաժնում ներկայացված են համայնքապետարանների գործունեությունը, եռամսյակը մեկ անգամ նրանց կողմից ներկայացվող հաշվետվությունները, ինչպես նաեւ մարզի և համայնքների բյուջեների կատարման ընթացքը: Կայքէջում տեղադրված է մարզի զարգացման քառամյա ծրագիրը:

Արագածոտնի մարզպետարանի կայքէջի Իրավական ակտեր բաժնում տեղադրվում և պարբերաբար թարմացվում են մարզպետի բոլոր որոշումներն ու կարգադրությունները, աշխատակազմի ղեկավարի հրամանները, համայնքապետերի, ավագանիների նիստերի որոշումները:

ՀՀ տարածքային կառավարման նախարարության հանձնարարականով ուսումնասիրություն է կատարվել մարզի համայնքներում տեղեկատվական ցուցատախտակների և իրազեկման այլ միջոցների առկայությունը: Արդյունքում պարզվել է, որ համայնքներն, ընդհանուր առմամբ, ունեն տեղեկատվական ցուցատախտակներ, ուր հիմնականում համայնքապետարանի գործունեությանը վերաբերող հայտարարություններից բացի տեղադրվում են ավագանիների և համայնքապետի որոշումները:

Տեղեկատվության և հասարակայնության հետ

կապերի բաժնի պետ Սաթենիկ Զորյան